Source: https://www.slov-lex.sk/pravne-predpisy/SK/ZZ/2018/136/
Timestamp: 2018-06-19 10:35:52+00:00
Document Index: 8944875

Matched Legal Cases: ['§ 167', '§ 9', '§ 16', '§ 18', '§ 19', '§ 1', '§ 71', '§ 2', '§ 73']

136/2018 Z.z. - Vyhláška Ministerstva dopravy a výs... - SLOV-LEX
136/2018 Z.z.
Návrh na udelenie poverenia na vykonávanie technickej služby overovania (ďalej len „technická služba“) obsahuje
čestné vyhlásenie navrhovateľa o dôveryhodnosti preukazujúce dôveryhodnosť podľa § 167 ods. 2 zákona a
Navrhovateľ so sídlom alebo bydliskom na území členského štátu mimo územia Slovenskej republiky alebo na území tretieho štátu môže doklady uvedené v odseku 1 písm. c), písm. e) druhom bode, písm. f) až h) nahradiť rovnocennými dokladmi vydanými v tomto štáte.
Technická služba vykonáva
testy typu vozidla, hromadnej prestavby typu vozidla, typu systému, komponentu, samostatnej technickej jednotky, nebezpečnej časti alebo vybavenia, ktoré pozostávajú zo súboru činností, pri ktorých sa predmety testovania alebo ich časti vrátane technickej dokumentácie skúšajú, merajú, kontrolujú a hodnotia podľa ustanovených technických požiadaviek,
overovanie zhodnosti typu vozidla, hromadnej prestavby typu vozidla, typu systému, komponentu, samostatnej technickej jednotky, nebezpečnej časti alebo vybavenia, ktoré pozostáva zo súboru činností, pri ktorých sa predmety overovania alebo ich časti vrátane technickej dokumentácie skúšajú, merajú, kontrolujú a hodnotia, či sa zhodujú so schváleným typom vozidla, systému, komponentu, samostatnej technickej jednotky, nebezpečnej časti alebo vybavenia a zodpovedajú ustanoveným technickým požiadavkám,
skúšky jednotlivého vozidla, systému, komponentu alebo samostatnej technickej jednotky, ktoré pozostávajú zo súboru činností, pri ktorých sa predmety skúšania alebo ich časti vrátane technickej dokumentácie skúšajú, merajú, kontrolujú a hodnotia podľa ustanovených technických požiadaviek,
testy typu spaľovacieho motora necestných pojazdných strojov, ktoré pozostávajú zo súboru činností, pri ktorých sa predmety testovania alebo ich časti vrátane technickej dokumentácie skúšajú, merajú, kontrolujú a hodnotia podľa ustanovených technických požiadaviek,
overovanie zhodnosti typu spaľovacieho motora necestných pojazdných strojov, ktoré pozostáva zo súboru činností, pri ktorých sa predmety overovania alebo ich časti vrátane technickej dokumentácie skúšajú, merajú, kontrolujú a hodnotia, či sa zhodujú so schváleným typom spaľovacieho motora necestných pojazdných strojov a zodpovedajú ustanoveným technickým požiadavkám.
Po vykonaní testov podľa odseku 1 písm. a) technická služba vystaví
protokol o teste typu vozidla, protokol o teste hromadnej prestavby typu vozidla, protokol o teste typu systému, komponentu, samostatnej technickej jednotky alebo nebezpečnej časti alebo vybavenia podľa odsekov 4, 5 a 8,
návrhy dokladov vydávaných typovým schvaľovacím orgánom.
Dokumenty podľa odseku 2 sa na účely typového schválenia podľa § 9, § 16, § 18 a § 19 zákona vypracujú najmenej v slovenskom jazyku a anglickom jazyku.
Protokol o teste typu vozidla, protokol o teste hromadnej prestavby typu vozidla, protokol o teste typu systému, komponentu, samostatnej technickej jednotky alebo nebezpečnej časti alebo vybavenia obsahuje tieto údaje:
identifikáciu technickej služby, ktorá testy vykonala,
identifikačné údaje výrobcu, prípadne aj zástupcu výrobcu,
identifikačné údaje typu vozidla v rozsahu výrobný štítok, identifikačné číslo vozidla VIN, prípadne iné označenie na vozidle,
dátum vykonania testov a dátum vydania protokolu,
mená a priezviská a podpisy skúšobných technikov, ktorí testy vykonali, prípadne kontrolovali, a vedúceho technickej služby alebo jeho zástupcu, ktorý protokol schválil, a odtlačok pečiatky,
Technická služba na účely schvaľovania doplní do prílohy protokolu o testoch typu vozidla alebo hromadnej prestavby typu vozidla návrhy na spracovanie základných technických opisov vozidla, ak vozidlo posudzovaného typu splní podmienky ustanovené pre jeho kategóriu; to neplatí pre protokoly o testoch typu vozidla určené pre udelenie typového schválenia EÚ. Návrhy na spracovanie základných technických opisov vozidla môže technická služba vypracovať aj samostatne. Technickej službe sa predloží dostatočný počet vozidiel, ktorý je nevyhnutný na testovanie rôznych kombinácií z hľadiska ustanovených technických požiadaviek. Tieto vozidlá sa zároveň testujú na účely vystavenia protokolu podľa odseku 4.
Po vykonaní overení podľa odseku 1 písm. b) technická služba vystaví protokol o overení zhodnosti typu vozidla, protokol o overení zhodnosti hromadnej prestavby typu vozidla, protokol o overení zhodnosti typu systému, komponentu, samostatnej technickej jednotky alebo nebezpečnej časti alebo vybavenia, ktorý obsahuje tieto údaje:
identifikáciu technickej služby, ktorá overenie zhodnosti vykonala,
dátum vykonania overenia a dátum vydania protokolu,
mená a priezviská a podpisy skúšobných technikov, ktorí overenie vykonali, prípadne kontrolovali, a vedúceho technickej služby alebo jeho zástupcu, ktorý protokol schválil, a odtlačok pečiatky,
Technická služba, ktorá vykonala testy na udelenie typového schválenia EÚ, vykoná overenie zhodnosti typu vozidla, systému, komponentu alebo samostatnej technickej jednotky v ustanovených lehotách podľa regulačných aktov, pričom o lehotách a spôsobe overenia informuje typový schvaľovací orgán.
Protokol podľa odsekov 4 a 6 vystaví technická služba v troch rovnopisoch, z ktorých jeden sa archivuje, druhý je určený pre typový schvaľovací orgán a tretí sa vydá žiadateľovi.
Po vykonaní skúšok podľa odseku 1 písm. c) technická služba vystaví
protokol o skúške jednotlivého vozidla, ktorého prílohou je návrh na spracovanie základného technického opisu vozidla; návrh na spracovanie základného technického opisu vozidla môže technická služba vypracovať aj samostatne,
protokol o skúške jednotlivého systému, komponentu alebo samostatnej technickej jednotky,
návrhy dokladov vydávaných schvaľovacím orgánom.
Protokol podľa odseku 9 písm. a) alebo písm. b) obsahuje tie údaje podľa odseku 4, ktoré zodpovedajú danému druhu protokolu; technická služba ho vystaví v troch rovnopisoch, z ktorých jeden sa archivuje, druhý je určený pre schvaľovací orgán a tretí sa vydá žiadateľovi.
Technická služba môže schvaľovaciemu orgánu odporučiť povolenie výnimiek z plnenia technických požiadaviek a v opodstatnených prípadoch môže navrhnúť alternatívne technické požiadavky. V niektorých prípadoch, najmä pri deštrukčných skúškach, pri veľmi malých sériách alebo pri výrobe jednotlivého vozidla, technická služba môže odporučiť nahradenie protokolu o skúške protokolom o posúdení konštrukcie z hľadiska jej predpokladov na splnenie technických požiadaviek, prípadne na vykonanie obmedzených skúšok podľa vlastnej úvahy.
Alternatívnymi technickými požiadavkami podľa odseku 11 sú opatrenia a technické požiadavky s cieľom zabezpečiť úroveň bezpečnosti, ochrany životného prostredia alebo verejného zdravia, ktorá je v čo najväčšej možnej miere rovnocenná s úrovňou ustanovených technických požiadaviek platných pre danú kategóriu vozidla.
Pri skúškach jednotlivého vozidla sa nevykonávajú deštrukčné skúšky. Používajú sa informácie poskytnuté výrobcom vozidla alebo vlastníkom vozidla, ktorými sa preukazuje súlad s alternatívnymi technickými požiadavkami.
Na vypracovanie protokolu o teste typu spaľovacieho motora necestných pojazdných strojov a návrhov dokladov vydávaných typovým schvaľovacím orgánom po vykonaní skúšok podľa odseku 1 písm. d) sa použijú primerane ustanovenia odsekov 2 až 4.
Na vypracovanie protokolu o overení zhodnosti typu spaľovacieho motora necestných pojazdných strojov po vykonaní overenia podľa odseku 1 písm. e) sa použijú primerane ustanovenia odsekov 6 až 8.
Technická služba uchováva protokoly podľa odsekov 4, 6, 9, 14 a 15 desať rokov. Na požiadanie orgánov oprávnených vykonávať štátny odborný dozor technická služba predloží protokoly na kontrolu.
§ 1[k § 71 ods. 2 zákona]
§ 2[k § 73 ods. 1 písm. a) a b) a ods. 2 zákona]
Číslo: 136/2018 Z. z.
Názov: Vyhláška Ministerstva dopravy a výstavby Slovenskej republiky, ktorou sa ustanovujú podrobnosti o technickej službe overovania